**Analysemodel til Skønlitteratur/Fiktion**

Fx noveller, romaner og kortfilm

**Præsentér teksten** med DE 4 HJØRNER (og uddyb gerne 1-2 af dem)

1. **Titel**
2. **Forfatter** (Undersøg gerne om der er noget ved forfatteren, som er interessant for teksten)
3. **Genre** (fx novelle, eventyr, romanuddrag, kortfilm, reklame, avisartikel, myte, tv-serie, sangtekst)
4. **Datering** (årstal eller dato)

**Handlingsreferat**

* Kort og præcist (ikke en genfortælling!)
* Tekstens udgangspunkt, udvikling og afslutning er vigtig.
* Vigtigste karakterer og ting nævnes.

**Komposition**

* Tekstens opbygning (Fx kronologisk, flash backs, parallelle handlingsforløb, rammefortælling)
* Start og slutning (Fx in medias res, åben slutning, happy end)
* Kompositionsmodel (Fx berettermodellen, hjem-ude-hjem, cirkulær. Lad være med at køre en hel model igennem, men udvælg i stedet særligt interessante aspekter.)

**Konflikt**

* Hvilken konflikt er der tale om? (Uden konflikt er der ingen fortælling!)
* Indre eller ydre konflikt?
* Hvordan løses konflikten – eller hvorfor løses den ikke?

**Tid og sted**

* Hvor foregår fortællingen?
* Hvornår foregår fortællingen
* Over hvor lang tid foregår handlingen? (fortalt tid)

**Fortælleforhold:**

* Personbundet fortæller (fortælleren er knyttet til en bestemt figur i teksten)
* Synsvinkel (3.persons fortæller, 1.persons fortæller (jeg-fortæller), 1.persons flertal-fortæller = vi-fortæller)
* Indre syn (Fortælleren kender aktørernes tanker/følelser.)
* Ydre syn (Fortælleren ser aktørerne udefra)
* Alvidende fortæller (Både ydre og indre syn, kan se frem og tilbage i tid)
* Observerende fortæller
* Vekslende fortælleforhold (skift mellem forskellige fortællere)
* Indirekte eller direkte beskrivelser af karaktererne (showing /telling)
* Sceniske beskrivelser (handlingen beskrives, som man ville se og høre den, uden forklaringer)
* Subjektiv eller objektiv fortæller (direkte eller indirekte fortællerkommentarer)
* Troværdig eller utroværdig fortæller

**Miljøkarakteristik**

* Hvad præger de omgivelser som karaktererne færdes i?
* Hvordan er familieforholdene? (Fx tryghed/utryghed, strengt/frit, kernefamilie/moderne familieform)
* Hvordan er samfundsforholdene? (Fx rig/fattig, land/by, social status)
* Hvordan er boligforholdene? (Fx villakvartér, socialt boligbyggeri, flygtningelejr)
* Kan noget i det fysiske miljø, ses som en metafor?

**Personkarakteristik**

* Ydre personkarakteristik (udseende, alder, demografiske info)
* Indre personkarakteristik (fx værdier, handlinger, følelser, karaktertræk, indre konflikt)
* Selvopfattelse (hvordan opfatter karakteren sig selv?)
* Personernes indbyrdes forhold/relationer til hinanden? (brug evt. aktantmodellen, men KUN hvis der er en pointe med det!)
* Udvikler karakteren sig i løbet af fortællingen?
* Runde eller flade karakterer
* Kontrastpersoner

**Sproglig analyse**

* Ordvalg (fx fremmedord, slang, gammelt sprog)
* Bruges der særligt mange ord fra en bestemt ordklasse? (fx udsagnsord, tillægsord)
* Høj eller lav stil
* Sætningskonstruktion. (fx lange, opremsende sætninger)
* Direkte tale eller indirekte tale (replikker, svar, dialog)
* Indre monolog (tanker der er skrevet som direkte tale)
* Billedsprog (fx metaforer, personificeringer, besjæling, symboler)
* Humor, ironi, overdrivelser

**Tematik**

* Er der en tydelig tematik? (Fx undertrykkelse, ægteskab, ensomhed, magtmisbrug)
* Er der et eller flere tematiske modsætningspar? (Fx god/ond, natur/kultur, Gud/teknologi)
* Hvordan behandler teksten denne tematik (fx kritisk, neutralt, optimistisk, dystopisk)

**Fortolkning**

* Hvordan kan den konkrete handling læses i forhold til en dybere betydning?
* Er der en bestemt læsning, der er særligt relevant? (fx biografisk, ideologikritisk, psykologisk)
* Kan nogle ting fortolkes symbolsk? (fx fugl=frihed, slange=fare, lys=håb)
* Hvad vil forfatteren sige med teksten?
* Har teksten en morale? (Fx samfundskritik, ideologikritik, ideologisk holdning,)

**Perspektivering**

* Sammenligning med andre tekster, der forholder sig til samme tematik (gerne fra pensum)
* Sammenligning med andre tekster, skrevet af samme forfatter (gerne fra pensum)
* Intertekstualitet (henvisninger til andre værker) og hvilket perspektiv det tilfører teksten.
* Repræsenterer teksten en litteraturhistorisk periode?