**Den blomstrende have af Naja Marie Aidt, 1993**

**I analysen skal I dokumentere med sidetal og linje, - det er ikke en stil, men tag noter i arbejdet med novellen, så I kan finde rundt i analysen.**

**Giv et kort resumé** af ”Den blomstrende have” (hvem, hvad (handling), hvor, hvornår, - og over hvor lang tid = fortalt tid).

**Komposition**

Hvordan er novellen bygget op?

**Personkarakteristik**

Giv en grundig karakteristik af Erik og Thomas med afsæt i han sprogbrug, tanker og handlemåde, herunder deres indbyrdes forhold. Inddrag også dialogerne.

Hav også fokus på initialsituation og slutsituation – og vendepunkt.

Giv en karakteristik af Mette og den rolle hun spiller.

**Miljøbeskrivelse**

Hvad kendetegner det fysiske (herunder naturen) og sociale miljø i ”Den blomstrende have” – hvordan beskrives det?

**Sprog**

Giv en grundig karakteristik af sproget i novellen (billedsprog, talesprog, slang, skriftsprog, positiv/negativ ladede ord) –

Hvilken særlig betydning har titlen ”Den blomstrende have”?

**Fortælleteknik**

Hvilken fortæller er der tale om?

Hvilken virkning har det, at ”Den blomstrende have” har indre synsvinkel?

Hvilken virkning har det, at fortællingen er fortalt med bagudsyn?

**Genre**

Hvordan passer novellen ind i genren?

**Syndefaldsmyten**

Hvilke træk fra syndefaldsmyten er der i ”Den blomstrende have”?

Hvilken virkning har det, at ”Den blomstrende have” fremhæver Eriks interesse i Mette som et syndefald?

Hvilke bibelske symboler understøtter tolkningen af novellen som en syndefaldsmyte?

**Fortolkning**

Hvad er den centrale problemstilling samt tema i novellen og hvordan forholder novellen sig til det.

Hjælpespørgsmål:

Hvilken betydning har modstillingen af Erik og Thomas for læserens fortolkning af temaet?

Hvad bidrager syndefaldsmyten til i forståelsen af temaet?

Hvilken betydning har de poetiske landskabsbeskrivelser for fremstillingen af temaet.

Hvordan understøtter skiftet fra en vi-fortæller til en jeg- fortæller indholdet og temaet?

Hvordan skal vi forstå slutningen?