**Helle Helle, Sit eget system, 2000**

**Resumé af handling:** hvem, hvad, hvor, hvornår?

**Komposition og fortælleteknik**

Hvilken virkning har det, at novellen begynder in medias res?

Hvilken virkning har det, at novellen har en åben slutning?

Er fortælleren pålidelig eller upålidelig? Hvilken virkning har det?

**Personer**

Hvad kendetegner kvindens fysiske og mentale tilstand, da havemanden kommer?

Hvordan kan vi forstå æbletræet som et symbol på kvindens tilværelse?

Hvad kendetegner havemandens adfærd?

Hvordan kan vi forstå forholdet mellem kvinden og manden ud fra hans behandling af æbletræet?

Hvordan kan vi forstå kvindens påstand om, at hun og manden har forskellige systemer?

**Sprog**

Hvordan henviser novellen til syndefaldsmyten, og hvilken virkning har det?

Hvad betyder titlen?

Minimalisme: Analysér et uddrag af novellen på 5-10 linjer med fokus på den litterære teknik minimalisme - hvordan kan man se, at det er minimalisme? (Less is more, renset sprog, isbjergsteknik, læseren må selv fortolke, - Hvilken virkning har det, at der er mange tomme pladser i novellens minimalistiske sprog?

**Fortolkning**

Hvad er novellens hovedtema?

Opstil modsætninger for novellen og prøv at argumentere for, hvad hovedtemaet er i denne novelle. Find belæg i teksten.

**Om en teksts tema**

I forbindelse med fortolkningen af en tekst forsøger man at sammenfatte tekstens tema eller temaer. Ordet tema bruges i danskfaget om selve tekstens mening eller grundidé. Det går på teksten som helhed og den måde, de enkelte tekstdele spiller sammen på. Temaerne i en tekst vil ofte kredse om en eksistentiel problematik eller grundkonflikt, som kendetegner det at være menneske. I mange tilfælde kan et tema formuleres som en modsætning eller et spændingsforhold mellem forskellige kræfter i teksten. Et tema kan f.eks. være frihed over for tryghed, lyst over for pligt, natur over for kultur. (citat fra Håndbog til dansk, Systime)